نوحه قدیمی استمداد حضرت ابوالفضل (ع) :آخرین دیداری چوخ گوزلر بو قولسوز باش حسینگل جمالون گورمسم جان ویرمرم قارداش حسینرشده یتدیم آستانونده چوخ اولدی زحمتیمسایه‌ی لطفونده مشهور اولدی نام و شهرتیمقابل بذل توجّه اولسا بو گون خدمتیمتاج عزّت قویدوقون بیر باشه گل چک باش حسینپرورش ویردون منه تعلیم اخلاق ایلدوننقص خدمت گوردون، امّا عفو و ارفاق ایلدونکربلا حقّینده مندن اخذ میثاق ایلدونشکر للَّه باشیم اولدی باشیوه شاباش حسینحقّ تعلیمون بیوکدور من ثنادن عاجزمشاکرم دلدن، ولی ذکر ادادن عاجزمباش سینوب قولّار دوشوبدور دست و پادن عاجزمسن اوزون لطفیله گل بالینیمه قارداش حسینمدّت عمرونده بی مهر اولمادون بیر آن منههر نفسده ایلدون مین نوعیله احسان منه‌ای کلام الله ناطق گل اوخی قرآن منهخجلت دیرینیمه نطقون اولا پاداش حسینحسن طالعدن قازاندیم، چون شهادت قرعه سینشوقیله جنگ ایلدیم آلدیم فراتین شرعه سینلبلرون یادیله، امّا ایچمدیم بیر جرعه سینسیریده همرنگ اولور، چون یاریله یولداش حسینوارد اولجاق نهره طرد ایتدیم گروه ناکسیدولماسون مشکه کنار ایتدیم سودان خار و خسیبیر اوزون طومار غم آچدی سویون دلکش سسیوای اگر بیر گون او احساساتیم اولسا فاش حسینمشکی حفظ ایتماق امیدی ویردی قوّت هوشیمهدولدوروب محکم ایدوب آهسته سالدیم دوشیمهگه اُپردیم گه چکردیم جان کیمی آغوشیمهقهر اولا اوخ نقشینی ترسیم ایدن نقّاش حسینهر ایکی قولّاریمی بو مشکه ایتمیشدیم سپراوه گوزیمدن قولّاریمدان ایلدیم صرف نظرمشکی دلدی، سو توکولدی، سعییم اولدی بی ثمرسو یرینه مشکیمه قان دولدی باشا باش حسینگرچه یارم چوخدی، سانما من او چوخدان آغلاراماوخ دلن مشکیمده سو یوخدور او یوخدان آغلارامجان یاخان قان قان دین پرّآن بیر اوخدان آغلارامسانجلِیدی قلبیمه بو اوخ منیم ایکاش حسینسن اوزون یاخشی بولورسن‌ای شه گردون حشماولماسا قول پرچم آچماز اهتزاز ایتمز علمسرنگون اولدی علم، چون قولّاریم اولدی قلمبیرقیم گوزگوز اولوب گوزدن توکر قانیاش حسینقولّاریم دوشدی بدندن شهپر عنقا کیمیهر بیری بیر چشمه سار اولدی جوشان دریا کیمیبسکه قان آخدی بو چولده مشهر مینا کیمیگون قباقینده یانان داشلاردا اولدی یاش حسینگل گلنده دقّتیله باخ سران لشکرهباشیم اطرافینده واردور گور نه خوش بیر منظرهیوز قویوب اون یتدی خنجر بیر یارالی حنجرهمنکه باشدان گیچمیشم لازم دگل پرخاش حسینگل یول آختارسان یول اوستونده دوشن قول گوسترورمشعل آهیم عزیز مهمانینه یول گوسترورعاقبت حسّ اخوّت یول امین اول گوسترورهمره اهل کرمدور دست گوهرپاش حسینناتوانم صون نفسده ظلّ رافت ایسترمذرّه بی قدرم، امّا قرب عزّت ایسترملطف صحبت گرمی بزم محبّت ایسترمفیض آلور خورشید عالم تابیدن خشخاش حسینمنکه قوملار اوسته یالقوز دوشموشم چوخ بیکسمبیمناک اولمام ولو امّیدیمی جاندان کسمتک سنون انجام کاروندن اخا دل واپسمقورخورام محشر قوپا، نابود اولا داغ داش حسینمن شباهنگم اگر ظاهرده گل تک سولموشامباطناً حبّ حسینیله لبالب دولموشامافتخاریم وار سعادت یار اولوبدور اولموشامپاسگاه عشقیده سرباز حاضرباش حسین@narjabad